Juhan Karma

Juhan Karma (24. jaanuar (vkj)/ 5. veebruar 1889 Kudina vald, Maarja-Magdaleena kihelkond, Tartumaa – 17. veebruar 1968Päring Rahvastikuregistrist) oli eesti õpetaja ja koduloolane.

Alghariduse sai ta Maardla külakoolis ja Palamuse kihelkonnakoolis. Lõpetas 1911. aastal Tartu Õpetajate Seminari. Täiendas end suvistel keskkooliõpetajate ettevalmistamise kursustel Tartu Ülikooli juures. 

Töötas õpetajana mitmes koolis. Oli aastatel 1918–1920 Palamuse algkooli juhataja.Juhan Karma, Eerik Teder. "Palamuse ja Oskar Luts" Tallinn 1970. Lk 48 Alates 1920. aastast oli ta õpetaja Tartu Linna 15. Algkoolis. Õpetajana oli tema peamine huviala looduseõpetus ja maateadus ning ta oli selle alal uuenduste taotlejate esirinnas."Homseid sünnipäewi. Juhan Karma 50-aastane". Postimees nr 34, 4. veebruar 1939. Lk 8 Peale teist maailmasõda oli ta Tartu 1. keskkooli õpetaja. 

Oli Tartu Pedagoogilise Muuseumi kaastööline.

Teoseid
"Tartu Linna XV Algkool. 1837–1937". Tartu 1937. 56 lk
"Palamuse kihelkonna koolide ajalugu 1687–1920". Käsikiri. Palamuse 1962Juhan Karma, Eerik Teder. "Palamuse ja Oskar Luts" Tallinn 1970. Lk 49
Juhan Karma, Eerik Teder. "Palamuse ja Oskar Luts". Kujundaja Malle Leis. Tallinn: Eesti Raamat, 1968. 72 lk
2. trükk 1970
3. trükk 1975
Tiina Kivits. "Koolid Palamuse kihelkonnas 1687-2012". Kujundaja Andres Rõhu. Palamuse: Palamuse O. Lutsu Kihelkonnakoolimuuseum, 2012. 392 lk (raamatu esimene kolmandik on võetud Juhan Karma avaldamata jäänud käsikirjastRiina Mägi. "Koolielu tähtpäevaks ilmus raamat". Palamuse Valla Teataja nr 12, 29. detsember 2012. Lk 1)

Liikmesus
Tartu Õpetajate Seltsi juhatuse liige

Tunnustus
Rohelise Risti II järk

Isiklikku
Tema pojad olid keeleteadlane Tõnu Karma ja arhitekt Jüri Karma.

Viited

 Kirjandus 
"Homseid sünnipäewi. Juhan Karma 50-aastane". Postimees nr 34, 4. veebruar 1939. Lk 8

Välislingid
"Juhan Karma noormehena". 20. sajandi algus. Palamuse O. Lutsu Kihelkonnakoolimuuseum, PAL _ F 10
"J. Karma 1911. a. lennust". Eesti Rahvusarhiiv, RA EAA.2292.1.634
"Juhan Karma, 19. XI 1947. a". 19. november 1947. Palamuse O. Lutsu Kihelkonnakoolimuuseum, PAL _ F 9
Endel Taniloo. "Kooliõpetaja pensionär Juhan Karma portree". Portselan. 1960. Eesti Kunstimuuseum, EKM j 64881 FK 7512
"Karma hauaplats Palamuse surnuaias". 1988. Palamuse O. Lutsu Kihelkonnakoolimuuseum, PAL _ F 103:15
"Õpetaja Juhan Karma hauaplats Palamuse kalmistul". 1988. Palamuse O. Lutsu Kihelkonnakoolimuuseum, PAL _ F 77:1

Kategooria:Eesti õpetajad
Kategooria:Eesti koolijuhid
Kategooria:Eesti koduloolased
Kategooria:Palamuse kalmistule maetud
Kategooria:Sündinud 1889
Kategooria:Surnud 1968